ДУА “Пагост-Загародская сярэдняя школа

імя славянскіх асветнікаў Кірыла і Мяфодзія” Пінскага раёна

Аўтар: Мелюх Таццяна Мікалаеўна, настаўнік пачатковых класаў вышэйшай кваліфікацыйнай катэгорыі

**Тэма:** Лік і лічба 1

**Задачы:**

* пазнаёміць з лікам і лічбай 1;
* вучыць карыстацца паняццямі “адзін” і “многа” для характарыстыкі колькасці мностваў, якія складаюцца з аднаго ці некалькіх элементаў;
* навучыць пісаць лічбу 1;
* развіваць навык лічэння ад 1 да 20;
* садзейнічаць выхаванню пачуцця ўзаемадапамогі.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі дзеянняў; малюнак- узор напісання лічбы 1; наглядны матэрыял.

**Ход урока**

**І Арганізацыйны момант.**

Мы – разумныя. Мы – дружныя.

Будзем вельмі мы старацца –

І ў нас павінна ўсё атрымацца!

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Лік ад 1 да 9, ад 11 да 2.
* Назавіце лік, які стаіць паміж лікамі 3 і 5, 12 і 14.
* Назавіце суседзяў ліку 2, 6, 5.
* Які лік стаіць справа ад 5, 3?
* Які лік стаіць злева ад 2, 7, 12?

***Вусны лік***

1)Работа з геаметрычным матэрыялам.

* Назавіце геаметрычныя фігуры.
* Колькі прамавугольнікаў, кругоў, трохвугольнікаў?
* Размалюйце чырвоным колерам адзін прамавугольнік, зялёным – адзін круг.
* Колькі засталося неразмалёваных кругоў, прамавугольнікаў?
* Колькі ўсяго трохвугольнікаў?

2)







**? =**







**? =**

* Трэба дадаць або адняць? Чаму?

3) Гульня “Увага”.

* Колькі матылькоў, грыбочкаў, кветак?
* Чаго менш? Чаго больш?
* Што знаходзіцца справа ад грыбочка, злева ад грыбочка?
* Што знаходзіцца паміж кветкай і матыльком?

*Вучні закрываюць вочы, прадметы мяняюцца месцамі.Гульня праводзіцца 3-4 разы.*

* Што змянілася?
* Колькі прадметаў?
* Ці змянілася іх колькасць пасля перастаноўкі? Чаму?

4)









**1 2 3 4 5**

* Палічыце ад 1 да 5.
* Якая лічба стаіць першай?
* Колькі прадметаў яна абазначае?
* На якім месцы ў натуральным радзе лікаў стаіць лік 1?
* Які лік стаіць пасля ліку 1?
* На колькі лік 1 меншы за лік 2?
* Як можна атрымаць лік 1?

Потым настаўнік дае ўзор адказу: “Лік 1 стаіць у натуральным радзе лікаў на першым месцы. Ён меншы за наступны лік 2 на адзін. Каб атрымаць лік 1 трэба ад 2 адняць 1”.

**Настаўнік:** **Тэма нашага ўрока** - “Лік і лічба 1”.

Сёння на ўроку мы пазнаёмімся з лікам і лічбай 1. Навучымся пісаць лічбу 1.

**ІІІ Засваенне новых ведаў.**

С.20 – вучэбны дапаможнік

- Колькі прадметаў намалявана на кожным малюнку? (1.)

Настаўнік паказвае картку з лічбай 1, вучні таксама паказваюць лічбу 1. Звяртаецца ўвага на друкаваную і прапісную лічбу 1.

***Фізкультхвілінка***

Настаўнік чытае верш І. Муравейкі. Дзеці хорам паўтараюць і адначасова паказваюць дзеянні.

Ладачкі- ладкі, мы палолі градкі.

Мы палолі самі,сваімі рукамі.

Ад стараннай працы выраслі на градцы

Вось такія буракі! Вось такія агуркі!

А капусты качаны – вось такой велічыні!

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.20, №1

Вучні высвятляюць, дзе можа сустракацца лічба 1 у рэальным жыцці.

2)с.20, №2

Вучні самі задаюць пытанні, на якія можна адказаць словамі “многа” і “адзін”.

3)с.20, №3

Вучні самі задаюць пытанні, на якія можна адказаць словам “адзін”. Напрыклад: Колькі жоўтых трохвугольнікаў? (адзін.)

4)с.21, №4

Складанне матэматычных апавяданняў па малюнках.

5)с.21, №5

Вучням трэба адказаць, якая агародніна можа быць намалявана замест пытальнікаў.

6)с.21, ?

- Пра каго можна сказаць “адзін”, “многа”?

***Фізкультхвілінка для вачэй***

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху.)

1)с.11 – заданне ад божай кароўкі.

У першым радку вучні малююць сініх кругоў на 1 больш, чым снегіроў на малюнку (6.), а зялёных квадратаў – на 1 менш, чым снегіроў на малюнку (4.).

2)с.11, №1

Пісьмо лічбы 1.

Спачатку настаўнік сам паказвае пісьмо лічбы 1. Потым некалькі разоў вучні з настаўнікам прапісваюць лічбу 1 у паветры. Затым лічбу 1 пішуць у сшытках.

3)с.11, №2

Вучні злучаюць лічбу 1 з малюнкам аднаго прадмета.

4)с.11, №3

Вучні дапаўняюць малюнак вожыка іголкамі – лічбамі 1.

* Як вы думаеце, іголкі яго саграваюць зімой? (Зімой вожык спіць у цёплай норцы. Іголкі для вожыка, як поўсць для другіх звяроў.)

Рубрыка “Цікава ведаць!”

* Вожыкі з’явіліся на планеце Зямля многа мільёнаў гадоў таму.
* Іголкі іх дасягаюць да 2см. (Паказаць на лінейцы даўжыню ў 2 см.)
* Яны кормяцца ўсім, што знаходзяць.
* Вожыкі нараджаюцца вельмі маленькімі і з мяккімі іголкамі.
* Яны вельмі хутка ўмеюць перамяшчацца.
* Перыяд зімовай спячкі ў вожыка складае 128 дзён. Ён рэкардсмен сярод звяроў, больш за ўсіх можа абыходзіцца без ежы.


 

5)с.11, №4

Неабходна дамаляваць кубак, якога не хапае, па контуры.

**VІ Замацаванне новых ведаў і спосабаў дзейнасці.**

* Запішыце лічбу пад кожным малюнкам.

* Размалюйце на выбар адзін малюнак.

**VІІ Падвядзенне вынікаў**

* З якім лікам і лічбай мы пазнаёміліся на ўроку?
* Колькі прадметаў абазначае лік 1?
* На якім месцы ў натуральным радзе лікаў стаіць 1?
* Як можна атрымаць лік 1?

**VІІІ Рэфлексія “Смайлік”.**

Вучні паднімаюць адзін смайлік:

 Усё атрымалася на ўроку.  Засталіся сумненні.